ओन्गी भाषाएँ
ओन्गी भाषा-परिवार (Ongan language-family), जिसे दक्षिण अण्डमानी भाषा-परिवार भी कहते हैं एक छोटा-सा भाषा-परिवार है जिसकी सिर्फ़ दो सदस्य भाषाएँ हैं: ओन्गी भाषा और जारवा भाषा। यह दोनों अण्डमान द्वीपसमूह के दक्षिणी हिस्से में बोली जाती हैं और बहुत ही कम मातृभाषियों की वजह से संकटग्रस्त मानी जाती हैं। १९९७ में ओन्गी भाषा के केवल ९६ और जारवा भाषा के केवल २०० वक्ता जीवित थे। इस भाषा-परिवार की जंगिल नामक एक तीसरी सदस्य भाषा भी थी लेकिन वह १८९५ और १९२० के बीच में विलुप्त हो गई थी।